cyanic-selkie/wikianc huggingface dataset:
Blackie Kruger
Kroonstad
Ds. Kruger skryf die kerkraad en gemeente het die volgende twee jaar lank met baie ywer gewerk. "Ervare kerkraadslede het die jong dominee steeds help vorm in die bediening, al het die foute aan sy kant soms nie uitgebly nie. So dink mens terug aan die susters wat sonder predikantsvrou maar moes voortwerk. Baie gewaardeerde versorginge in die gemeentelede se huise en baie liefdesblyke staan nog helder voor die gees. Besoeke aan die bejaardes het mens geleer om geduldig te luister na verhale van lief en leed, en dit het 'n liefde vir bejaardesorg by die jong dominee ontsteek wat in later jare goed te pas sou kom."
Hy vertel in die Jongeliedevereniging het dit van besielde geesdrif gebruis. In die katkisasies is aan die hoekpilare van die toekoms gebeitel. "In die ywer om soveel slypwerk moontlik aan hierdie kosbare diamante te doen, is by die ondervraging op 'n keer so deeglik gewerk dat 'n ontstelde ouer naderhand, heeltemal tereg, moes vra of die kerk nou in 'n nagklub omskep is.
"Jong belydende lidmate verdwyn soms spoedig uit die ge-meentelike lewe, maar een groep jonge broeders het gesorg dat die gemeente baie bewus sou bly van hul teenwoordigheid in die erediens. Op 'n keer het hulle deur een reël van die Psalm uit volle bors te sing en dan die volgende weer tjoepstil te bly, byna die hele erediens ontwrig.
"Onder die erediens het eenkeer so amper 'n dróógdoop plaasgevind toe die dominee al klaar die kind se name gelees het, maar verslae moes laat volg na die kant van die ouderlinge '. . . broeders, hier's nie water nie!' So byna het al dié name daarná in die doopregister beland!
"Tydig, en soms ontydig, is die lidmate besoek. Die een het dit op prys gestel wanneer mens halfdrie die nag, ná sy skof van twaalf uur, met huisbesoek kom en tot hoenderkraai bly. Die ander het telkens wanneer hulle opgespoor is, kennis gegee dat hulle die end van die maand trek, maar hulle weet nog nie waarheen nie."
Julianna McCarthy
Julianna McCarthy (gebore 17 Augustus 1929) is 'n Amerikaanse aktrise. Sy is bekend vir haar rolle in die rolprente L.A. Story (1991), Striking Distance (1993), The Frighteners (1996), en Starship Troopers (1997).
Blackie Kruger
Kroonstad
Maar sy dienstyd in Kroonstad was van korte duur. "Alte gou het dan die dag van afskeid gekom omdat die roepstem na Natal baie sterk gespreek het. Nooit sal egter die eerste twee jaar in die bediening vergeet word nie, dit was inderdaad die bruidstyd. Deurdat die bediening te Kroonstad ook die pastorievrou vir ander gemeentes opgelewer het, is vir jare lank nog steeds kontak behou."
Vryheid
duimnael|links|200px|Ds. Kruger lê op [[6 Desember 1958 die hoeksteen van die verbouings aan die kerk van 1929.]]
Dr. V.E. d'Assonville skryf in die GK Vryheid 100-jarige gedenkblad van 1997 ds. Kruger is op 19 Januarie 1957 in die gemeente bevestig. Sy bediening is gekenmerk deur besonder harde werk, konstruktiewe aanpak en beginselvaste gereformeerde koers. "Ds. Kruger is ’n besonder begaafde man. Min mense het dit ooit besef dat hy een van die grootste kenners van die Oosterse godsdienste is. Nog minder besef dit dat hy ook ’n goeie kenner van die Duitse taal is. Maar sy grootste bate vir die kerk was beslis sy beginselvaste gereformeerdheid wat vir almal ’n voorbeeld was. Alhoewel nie almal vandag dit as ’n bate vir die Gereformeerde Kerke wil sien nie."
Toe ds. en mev. Kruger, toe nog sonder kinders, want die eersteling sou eers in 1958 kom, hul intrek in Januarie 1957 in Vryheid se pastorie neem, het ’n moeilik taak op hulle gewag nadat die gemeente langer as ’n jaar vakant was en dit onderlinge twiste weens algemene geestelike verwaarlosing gelei het. Dr. D'Assonville skryf met deeglike prediking van die Woord, nougesette katkisasie en indringende huisbesoek is die brokstukke opgetel. "Met sy beskeie dog ferm geaardheid kon dit nie anders nie dat die gemeentes aan sy sorg toevertrou, weer kors kon vind." Hy vervolg: "As iemand vandag die mond baie vol het oor 'gemeentebou' en met allerhande truuks en 'wêreldse' metodes wil kom, kan ons net antwoord: Die Woord moet dit doen! En as julle ’n voorbeeld daarvan in die kerkgeskiedenis wil sien – gaan kyk na ds. P.C. Kruger se bediening in die jare 1957 tot 1960 in Vryheid. Dit wil nie sê dat hy sy arbeid nie 'in swakheid' onder geweldige probleme gedoen het nie, maar daarin is juis die krag van die Here geopenbaar." Van die groot uitbreidings tydens ds. Kruger se dienstyd was die aanpak van die sendingaktiwiteite in die omgewing van Nqutu, wat baie van die predikant se kragte geverg het, die ontwikkeling in die omgewing van Newcastle sodat daar ’n gemeente gestig kon word en die verbouing van die kerkgebou. In die notulenoek is ook ’n verbetering te bespeur: getikte notules in die plek van dikwels onleesbare woorde in handskrifte deur al die dekades heen.
Einde 1961 was die GK Vryheid in kombinasie met Newcastle weer vakant, want ds. Kruger het ’n beroep na Theunissen aanvaar en in Januarie 1962 het prop. F.J. du Toit Lessing hom opgevolg. ’n Hoogtepunt in ds. Kruger se bediening was die hoeksteenlegging van Vryheid se vergrote kerk op 6 Desember 1958.
Kerklike betrokkenheid
Ds. Kruger was voorsitter van die Kaaplandse Streekseeufees van die Teologiese Skool (TSP) in 1969 en lid van die kieskollege vir professore aan die TSP en Hammanskraalse Teologiese Skool (HTS). Hy het in die kuratorium van die TSP gedien en was sekundus vir die HTS. Van 1967 tot 1975 was lid van die Sinodale Deputate vir Diakonale Sake en van 1976 tot 1991 van die Sinodale Deputate vir Noodtoestande, waarvan hy van 1979 tot 1991 voorsitter was; met die Laingsburgse Vloedramp van 1981 was hy ’n spesiale deputaat van die GKSA. Voorts was hy lid van die Kieskollege vir Raadslede van die Randse Afrikaanse Universiteit van 1975 tot 1994 en van 1984 tot laasgenoemde jaar voorsitter.
Gemeenskapsbetrokkendheid
Sy stokperdjies was Volkspele, kultuur en genealogie. Sy M.-verhandeling, Die Jainistiese Kategorieëleer oor die Oosterse Jaingeloof, is in 1983 uitgegee.
Schrödinger-vergelyking
Die Schrödinger-vergelyking is 'n lineêre parsiële differensiaalvergelyking wat die golffunksie van 'n kwantummeganiese stelsel beheer. Die vergelyking is vernoem na Erwin Schrödinger; hy het die vergelyking in 1925 gepostuleer en in 1926 gepubliseer. Die vergelyking het die basis gevorm vir die werk waarvoor Schrödinger die Nobelprys vir Fisika in 1933 toegeken is.
Konseptueel is die Schrödinger-vergelyking die kwantum-eweknie van Newton se tweede wet in klassieke meganika. Gegewe 'n stel bekende aanvanklike toestande, maak Newton se tweede wet 'n wiskundige voorspelling van watter pad 'n gegewe fisiese stelsel oor tyd sal neem. Die Schrödinger-vergelyking gee die evolusie oor tyd van 'n golffunksie, die kwantummeganiese karakterisering van 'n geïsoleerde fisiese stelsel. Die vergelyking kan afgelei word van die feit dat die tyd-evolusie-operateur eenvormig moet wees, en daarom moet dit gegenereer word deur die eksponensiaal van 'n self-aangrensende operateur, wat die kwantum Hamiltoniaan is.
Die Schrödinger-vergelyking is nie die enigste manier om kwantummeganiese stelsels te bestudeer en voorspellings te maak nie. Die ander formulasies van kwantummeganika sluit in matriksmeganika, wat deur Werner Heisenberg bekendgestel is, en die padintegrale formulering, hoofsaaklik ontwikkel deur Richard Feynman. Paul Dirac het matriksmeganika en die Schrödinger-vergelyking in 'n enkele formulering gekombineer. Wanneer hierdie benaderings vergelyk word, word die gebruik van die Schrödinger-vergelyking soms "golfmeganika" genoem.
Inleiding
Inleidende kursusse oor fisika of chemie stel die Schrödinger-vergelyking gewoonlik voor op 'n manier wat waardeer kan word deur slegs die begrippe en notasies van basiese analise te verstaan en veral afgeleides met betrekking tot ruimte en tyd. 'n Spesiale geval van die Schrödinger-vergelyking wat in daardie terme werk, is die posisie-ruimte Schrödinger-vergelyking vir 'n enkele nie-relativistiese deeltjie in een dimensie:
Hier is \Psi(x,t) 'n golffunksie, 'n funksie wat 'n komplekse getal aan elke punt x toewys en teen elk tydstip t. Die parameter m is die massa van die deeltjie, en V(x,t) is die skalaarpotensiaal wat die omgewing waarin die deeltjie bestaan voorstel. Die konstante i is die denkbeeldige eenheid, en \hbar is die gereduseerde konstante van Planck.
Meer ingewikkeld
Die wiskundig-streng formulering van kwantummeganika ontwikkel deur Paul Dirac, David Hilbert, John von Neumann, en Hermann Weyl definieer die toestand van 'n kwantummeganiese stelsel as 'n vektor  wat deel uitmaak van 'n (skeibare) Hilbert-ruimte \mathcal H. Dit word gepostuleer dat hierdie vektor onder die Hilbert se innerproduk genormaliseer word, dit wil sê in Dirac-notasie gehoorsaam dit. Die presiese aard van hierdie Hilbert-ruimte hang af van die stelsel - byvoorbeeld, vir die beskrywing van posisie en momentum is die Hilbert-ruimte die ruimte van komplekse vierkant-integreerbare funksies, terwyl die Hilbert-ruimte vir die spin van 'n enkele proton eenvoudig die ruimte is van tweedimensionele komplekse vektore \mathbb C^2 met die gewone innerproduk.
Die fisiese waardes van belangstelling - posisie, momentum, energie, spin - word voorgestel deur "waarneembare", wat self-aangrensende lineêre operateurs is wat op die Hilbert-ruimte werk. 'n Golffunksie kan 'n eigenvektor van 'n waarneembare wees, in hierdie geval word dit 'n eigentoestand genoem, en die gepaardgaande eigenwaarde stem ooreen met die waarde van die waarneembare in daardie eigentoestand. Meer algemeen sal 'n kwantumtoestand 'n lineêre kombinasie van die eigenstate wees, bekend as 'n "kwantumsuperposisie". Wanneer 'n waarneembare gemeet word, sal die resultaat een van sy eigenwaardes wees met die waarskynlikheid wat deur die Born-reël gegee word: in die eenvoudigste geval is die eigenwaarde \lambda nie-ontaardig en word die waarskynlikheid gegee deur, waar die gepaardgaande eigenvektor is. Meer algemeen is die eigenwaarde ontaard en word die waarskynlikheid gegee deur, waar P_\lambda die projektor op die gepaardgaande eiegenruimte is.
'n Momentum eigentoestand sou 'n perfek monochromatiese golf van oneindige omvang wees, wat nie vierkantig integreerbaar is nie. Net so sou 'n posisie-eigentoestand 'n Dirac-delta-verdeling wees, nie vierkantig-integreerbaar nie en tegnies glad nie 'n funksie nie. Gevolglik kan nie een van die twee toestande deel van die Hilbert-ruimte van die deeltjie wees nie. Natuurkundiges stel soms fiktiewe 'basisse' in vir 'n Hilbert-ruimte wat elemente buite die ruimte bevat. Hierdie is gemaak vir berekeningsgerief en verteenwoordig nie fisiese toestande nie.
Tydafhanklike vergelyking
Die vorm van die Schrödinger-vergelyking hang af van die fisiese situasie. Die algemeenste vorm is die tydafhanklike Schrödinger-vergelyking, wat 'n beskrywing gee van 'n stelsel wat met tyd ontwikkel:
Om die Schrödinger-vergelyking toe te pas, skryf die Hamiltoniaan vir die stelsel neer, neem die kinetiese en potensiële energieë van die deeltjies waaruit die stelsel bestaan in ag en sit dit dan in die Schrödinger-vergelyking. Die gevolglike gedeeltelike differensiaalvergelyking word opgelos vir die golffunksie wat inligting oor die stelsel bevat. In die praktyk word die kwadraat van die absolute waarde van die golffunksie by elke punt geneem om 'n waarskynlikheidsdigtheidsfunksie te definieer. Byvoorbeeld, gegewe 'n golffunksie in posisie ruimte \Psi(x,t) soos hierbo, het ons 'n waarskynlikheidsdigtheidsfunksie:
Aplysinella strongylata
Aplysinella strongylata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Schrödinger-vergelyking
Tydonafhanklike vergelyking
Die tydafhanklike Schrödinger-vergelyking wat hierbo beskryf word voorspel dat golffunksies staande golwe kan vorm, wat "stilstaande toestande" genoem word. Hierdie toestande is veral belangrik, aangesien hul individuele studie die taak om die tydafhanklike Schrödinger-vergelyking vir enige staat later op te los, vereenvoudig. Stilstaande toestande kan ook beskryf word deur 'n eenvoudiger vorm van die Schrödinger-vergelyking, die tydonafhanklike Schrödinger-vergelyking:
Voorbeelde
Die Schrödinger-vergelyking vir sekere goed gedefinieerde situasies is as volg:
'n Deeltjie in 'n boks
Die deeltjie in 'n eendimensionele potensiële energieboks is die mees wiskundig eenvoudige voorbeeld waar beperkings lei tot die kwantisering van energievlakke. Die boks word gedefinieer as nul potensiële energie oral binne 'n sekere gebied, en dus oneindige potensiële energie oral buite daardie gebied. Vir die eendimensionele geval in die x-rigting kan die tydonafhanklike Schrödinger-vergelyking so geskryf word
'n Harmoniese ossillator
Die harmoniese ossillator is baie soortgelyk aan die deeltjie in 'n boks, maar voeg 'n hoekfrekwensie-komponent (\omega) by.
'n Waterstofagtige atoom
Die waterstofatoom (of waterstofagtige atoom) is weer soortgelyk aan 'n deeltjie in 'n boks, maar met posisie in verhouding tot die kern (r) en met elektronlading (q). Die negatiewe teken kom van die feit dat die proton en elektron teenoorgestelde ladings het.
In die vorige twee vergelykings is die massa van die deeltjie (m) gebruik, maar in hierdie situasie is daar twee deeltjies (proton en elektron), dus lyk dit asof 'n tweedeeltjie-oplossing nodig is. Maar die beweging van die elektron is egter hier van mees belang, dus die ekwivalente eenliggaamprobleem is die beweging van die elektron met die verminderde massa (\mu), en
En dus is die Schrödinger-vergelyking:
Aplysinella strongylata
Die spons behoort tot die genus Aplysinella en tot die familie Aplysinellidae. Die wetenskaplike naam van die spesie is die eerste keer geldig gepubliseer in 1980 deur Bergquist.
Aviation Traders Carvair
Die Aviation Traders ATL-98 Carvair is 'n spesiale vragvliegtuig waarvan tussen 1961 en 1969 21 eksemplare deur die Britse vliegtuigvervaardiger Aviation Traders Ltd. gebou is. Die ATL-98 Corvair kon 25 passasiers en vyf motors vervoer.
Aviation Traders, 'n handelsonderneming vir vliegtuigonderdele, het die Amerikaanse passasiersvliegtuig Douglas DC-4 as basis vir die Carvair gebruik en omgebou, waarby die bagasiedek verleng en die vliegtuigkajuit tot bo-op dié dek verskuif is.
Geskiedenis
In die laat 1950's het daar by Sir Freddie Laker se lugredery Air Charter (later Channel Air Bridge) 'n behoefte ontstaan om motors saam met hul welvarende eienaars per vliegtuig na hul bestemmings anderkant van die Engelse Kanaal tussen Groot-Brittanje, Ierland en Frankryk te vervoer. Weens 'n styging in vragvolume het vliegtuie soos die Bristol 170 Freighter en Superfreighter, wat destyds op dié lugvlugroetes ingespan is, te klein geraak.
Aangesien talle lugrederye DC-4-vliegtuie uitgefaseer en verkoop het, het Aviation Traders Ltd. begin om hierdie masjiene aan te koop en om te bou. Die vliegtuigkajuit is met 2,08 m na bo verskuif en bo-op die bagasiedek geplaas wat nou met 'n lengte van 24,74 m en 'n maksimale hoogte van 2,03 m oor die hele vliegtuig gestrek het. Die vliegtuigromp is eweneens verleng. Die omgeboude vliegtuig was 900 kg swaarder, maar hierdie gewigstoename is maklik met gewigsbesparings in die binneruimte gekompenseer. Die boeg kon met 'n hidrouliese klap geopen word om die vliegtuig te be- en ontlaai. Nadat met die ombouwerk vir die eerste vliegtuig teen 'n koste van aanvanklik sowat £105 000 in Oktober 1960 begin is, het toetsvlieënier D.B. Cartridge op 21 Junie 1961 die nooiensvlug van die Carvair voltooi. Dié benaming was 'n afkorting van Car via Air.
Die eerste masjien (G-ANYB) is op 31 Maart 1962 amptelik toegelaat en deur die lugredery British United Air Ferries in diens geneem. Dit is byna vyftien jaar lank op vragroetes ingespan voordat die laaste vliegtuig op 1 Januarie 1977 uitgefaseer is.
Die Carvair het in 1964 sy verskyning in die James Bond-rolprent Goldfinger gemaak en is vanweë sy kenmerkende ontwerp hier later soms met Boeing se 747-makrostraler verwar. Die laasgenoemde vliegtuig is egter eers vanaf 1969 in diens geneem.
Friedrich Hölderlin
Johann Christian Friedrich Hölderlin (20 Maart 1770 – 7 Junie 1843) was 'n Duitse digter en filosoof. Hy is deur Norbert von Hellingrath beskryf as "die mees Duits van alle Duitsers". Hy was 'n sleutelfiguur in die Duitse Romantiek.
Aviation Traders Carvair
Geskiedenis
Tussen 1961 en 1969 is altesaam 21 DC-4 vir lugrederye soos Aer Lingus, Aviaco, Ansett-ANA, British United Airways, British Air Ferries, Channel Air Bridge en Inter-Ocean Airways omgebou. Die vervoer van motors oor die Engelse Kanaal is in 1973 gestaak, en die meeste lugrederye het hul Carvairs aan ander lugvragvervoerders dwarsoor die wêreld verkoop. Sewe masjiene het tussen 1962 en 2007 verongeluk, en in Januarie 2007 was nog drie Carvairs in diens, waarvan een elk by Phoebus Apollo Aviation in Germiston, Suid-Afrika, Brooks Fuel (N898AT) in Alaska en Gator Global Flying Services in Texas. 'n Verdere drie of vier masjiene is nie meer geskik om te vlieg nie.
Friedrich Hölderlin
Veral as gevolg van sy vroeëre verbintenis met, en filosofiese invloed op, Hegel en Schelling, was hy ook 'n belangrike denker in die ontwikkeling van Duitse idealisme.
Hölderlin is gebore in Lauffen am Neckar. Sy jeug was gekenmerk deur ontbering. Sy moeder wou gehad het dat hy die Lutherse bediening moes betree. Hy het die Tübinger Stift bygewoon waar hy vriende met Hegel en Schelling was. Hy het in 1793 gegradueer, maar kon hom nie aan die Christelike geloof wy nie. Hy het pleks daarvan 'n tutor geword. Twee jaar later het hy vlugtig die Universiteit van Jena bygewoon waar hy gemeng het met Fichte en Novalis, voordat hy voortgegaan het met sy loopbaan as tutor. Hy het gesukkel om homself as digter te vestig, en was geteister deur geestesongesteldheid. Hy is in 1806 na 'n kliniek gestuur waar sy toestand as ongeneeslik gediagnoseer is. Hy is blyplek deur 'n timmerman, Ernst Zimmer, gegee. Hy het die finale ses-en-dertig jaar van sy lewe in Zimmer se woning gebly, en in 1843 op die ouderdom van drie-en-sewentig jaar beswyk. Hölderlin het gevolg in die voetspore en tradisie van Goethe en Schiller, as synde 'n bewonderaar van die Griekse mitologie en antieke Griekse digters soos Pindar en Sophokles, en het Christelike en Hellenistiese temas in sy werke versmelt. Martin Heidegger, op wie Hölderlin 'n reuse invloed uitgeoefen het, het gesê: "Hölderlin is een van ons grootste, dit wil sê, mees indringende denkers, want hy is ons grootste digter."
Aviation Traders Carvair
Eksterne skakels
Media
Informatorium, UP
Die Informatorium op die Hatfieldkampus van die Universiteit van Pretoria is 'n rekenaarsentrum met 13 rekenaarlaboratoriums en ongeveer 780 werkstasies, wat aan die UP Intranet en die Internet gekoppel is. Elke student kry 200 megagreep gratis Internetdata per jaar en meer data kan by die KDS aangekoop word. Die Informatorium is in die Inligtingtegnologiegebou aan die suidekant van die Hatfieldkampus geleë.
ILife
iLife is ’n pakket van programmatuurtoepassings vir Mac OS X wat ontwikkel is deur Apple om foto’s, video’s en musiek te organiseer, redigeer en publiseer. Die pakket bevat vyf toepassings: iPhoto, iMovie, iDVD, GarageBand en iWeb.
Die mees onlangse weergawe van die pakket is op 22 Oktober 2013 vrygestel gedurende ’n spesiale geleentheid deur Apple. Tussen iLife ’11 en die nuutste weergawe wat nou slegs d.m.v. die Mac-Toepwinkel beskikbaar is, het die fokus op ’n jaargebaseerde allesinsluitende pakket verskuif na ’n toep-vir-toep-basis. Die term iLife word ook nou gebruik om na die toeps vir OS X en iOS te verwys. Die weergawes vir die onderskeie toestelle is gratis beskikbaar saam met die registrasie van ’n nuwe Mac-rekenaar of iOS-toestel. Opgraderings na die nuwe weergawes van vroeëre weergawes in die Toepwinkel is gratis vir enige bestaande gebruiker vergeleke met vorige pre-Toepwinkel-weergawes waar ’n gebruiker die totale pakket moes koop om die opgraderings te bekom.
Oorsprong
iMovie is die oudste van die toepassings wat in iLife ingesluit is. Dit is deur Apple bemark as ’n maklik gebruikbare videoredigeringstoepassing wat beginnergebruikers in staat gestel het om professionele kwaliteit films te skep. Die eerste weergawe van die programmatuur is in Oktober 1999 vrygestel en verskeep saam met die iMac DV. Op 28 April 2000 het Apple gebruikers toegelaat om iMovie gratis af te laai vanaf hul webblad. iMovie het gratis gebly tot 2003 toe dit deel geword het van die eerste iLife-vrystelling wat vir $49 verkoop is. Apple het voortgegaan om die bestaande iMovie-programmatuur op te dateer en te ontwikkel tot en met die vrystelling van iLife ’08 in 2007 toe ’n nuwe weergawe, iMovie ’08, vrygestel is. iMovie ’08 is totaal herskryf as ’n nuwe toepassing en het beduidende verskille aan die gebruikerskoppelvlak aangebring.
iPhoto was die tweede toepassing in iLife wat ook begin het as ’n gratis aflaai via Apple se webblad. Die eerste weergawe is bekendgestel by die Macworld-kongres en Ekspo in 2002. Dit is bemark as die “vermiste skakel” in fotografie. Buiten dat dit gebruikers in staat gestel het om foto’s in te voer, te organiseer en basiese redigering te doen, het iPhoto gebruikers ook in staat gestel om foto’s op verskillende maniere te druk, onder andere in boekformaat. Daaropvolgende weergawes van iPhoto het ’n aantal eienskappe toegevoeg, insluitend outomatiese organisering volgens geleenthede, gesigte (deur gebruik te maak van gesigsherkenningstegnologie) en plekke. iPhoto sluit ook ’n volskermredigeringsmodus en ’n funksie genaamd “Photocasting” (’n manier om foto’s direk vanuit iPhoto met ander te deel).
iDVD is vir die eerste keer op 9 Januarie 2001 bekendgestel. Dit is verskeep met die PowerMac G4, die eerste Mac-model met ’n SuperDrive wat CD’s en DVD’s kon lees. Die eerste weergawe van iDVD het ’n eenvoudige manier bekendgestel waarop pasgemaakte DVD’s met keuselyste, agtergronde, skyfievertonings en tuisfilms gemaak kon word wat op die meeste DVD-spelers gespeel kon word. iDVD is nooit vrygestel as ’n aflaai nie. Dit is egter verpak in die eerste weergawe van iLife (vrygestel in 2003) en word tans ingesluit in alle nuwe verbruikers-Mac-rekenaars
Vrystellings en geskiedenis
Notas omtrent spesifieke vrystellings:
iPhoto
iPhoto is ’n toepassing wat gebruikers in staat stel om hul digitale foto’s te berg, bekyk, redigeer en deel. Gebruikers kan hul foto’s op verskeie maniere organiseer. Geleenthede groepeer foto’s wat om en by dieselfde tyd geneem is saam. Gesigte gebruik gesigsherkenning om foto’s te organiseer wat gesigte bevat. Hierdie foto’s kan deur die gebruiker geëtiketteer en gesorteer word volgens wie in die foto is. Plekke trek voordeel uit geokoderingstegnologie. Baie kameras bed metadata in hul digitale foto’s wat inligting bevat oor die ligging van waar die foto geneem is. Plekke laat gebruikers hul foto’s op ’n kaart sien. iPhoto sluit werktuie in om foto’s te knip, die rooi-oogeffek te verminder, effekte soos sepia en swart-en-wit toe te voeg en om die beligting, versadiging, kontras en swart- en witbalans van foto’s te verstel. Naas dit alles kan gebruikers hul foto’s deur Kodak laat druk, boeke skep (waarvan hardebandkopieë bestel kan word) en kalenders en groetekaartjies laat maak.
iMovie
iMovie is ’n digitale videoredigeerder. Die proses van filmvaslegging deur ’n digitale kamera via FireWire is geoutomatiseer met iMovie wat gebruikers toelaat om hul video’s te splits, titels en spesiale effekte toe te voeg en om dit in films te herorganiseer. Dit is ook verenigbaar met MPEG 4-kameras, AVCHD-videokameras en Apple se iSight-webkamera. Foto’s kan ook gebruik word en ’n klankbaan kan toegevoeg word deur musiek vanaf die iTunes-musiekbiblioteek te gebruik. Dit kan dan uitgevoer word na ’n verskeidenheid van bekykbare formate, insluitend die .mov-formaat wat deur Apple se QuickTime-speler gebruik word.
iDVD
iDVD integreer met iMovie om die skryf van films op ’n DVD toe te laat. iDVD laat gebruikers hul DVD’s pasmaak met keuselyste wat gebaseer is op temas (waarvan baie die inhoud van die films gebruik) en hoofstukpunte. Dit bevat die MPEG 2-kodeerderfunksionaliteit wat nodig is om DVD-verenigbare inhoud te vervaardig. Elke nuwe weergawe het meer keuselystemas bevat. In iLife ’09 en iLife ’11 is iDVD nie opgedateer nie (behalwe vir ’n paar foutregstellings). Daar is geen ondersteuning vir die skryf van Blu-ray-skywe in die huidige weergawe van iDVD nie.
GarageBand
GarageBand is ’n musiek- en potgooiskeppingstoepassing wat meer as 1 000 voorafopgeneemde oudiolusse insluit vir gebruik in projekte. Die program ondersteun ook programmatuurinstrumente en invoering van werklike instrumente soos kitare en klawerborde. GarageBand 5.0 wat ingesluit is by iLife ’09 het die opsie gebied om voorafopgeneemde instrumentlesse, wat deur bekende kunstenaars gemaak is, te koop.
iWeb
iWeb, wat vrygestel is by die Macworkd-kongres en Ekspo op 10 Januarie 2006, bied die moontlikheid om inhoud van die ander iLife-toepassings maklik te omskep in webblaaie deur gebruik te maak van Apple-ontwerpte sjablone met ’n een-klikoplaaifunksie na Apple se MobileMe-deeldiens. iWeb het ook gebruikers toegelaat om skakels na hul eie potgooie en fotogooie op die webblad te plaas. iWeb is die nuutste toevoeging tot die iLife-pakket. Dit is in Junie 2011 gestaak en word nie meer met nuwe Macs verskeep nie.
MobileMe Web-galery
MobileMe Web-galery was ’n funksie wat ontwerp is vir maklike fotodeling direk vanuit die iLife-pakket. Dit het gebruikers toegelaat om gebeurtenisse of foto-albums te skep deur gebruik te maak van die Web-galery-funksie van hul MobileMe-rekening. Dit het besoekers toegang verleen tot die besigtiging van die gebruiker se foto’s.
Aplysinopsis
Aplysinopsis is 'n genus van sponsdiere uit die klas van die Demospongiae (gewone sponse).
Carleton Carpenter
Carleton Carpenter (gebore 10 Julie 1926 - 31 Januarie 2022) was 'n Amerikaanse akteur. Hy is bekend vir sy rolle in die rolprente Summer Stock (1950) en The Whistle at Eaton Falls (1951), en in die televisiereekse General Electric Theater (1953) en The Best of Broadway (1954).
Harige septerboom
Die Harige septerboom (Paranomus tomentosus) is 'n blomdraende struik wat tot die genus Paranomus behoort en deel van die fynbos vorm. Die plant is endemies aan die Wes-Kaap waar dit voorkom in die Sederberg.
Die struik word tot 3 m hoog en is die grootste spesie van die genus. Die boom blom van September tot November. Vuur vernietig die plant maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word, twee maande nadat die plant geblom het, ryp en die sade val na die grond waar dit deur miere versprei word. Die plant groei in rotsagtige gebiede in sandsteen fynbos op hoogtes van 1000 - 1600 m.
In Engels staan die struik as die Hairy-leaf sceptre bekend. Die boom se FSA-nommer is 72.5
Slag van Tannenberg
Die Slag van Tannenberg is op 15 Julie 1410 naby die dorp Tannenberg (huidige Poolse naam: Stębark) tussen die leër van die Duitse Ridderorde onder bevel van hoogmeester Ulrich von Jungingen en die gemeenskaplike strydmagte van die Koninkryk Pole onder bevel van koning Władysław II Jagiełło en van die Grootvorstedom Litaue onder bevel van grootvors Vytautas geveg. Met hierdie veldslag het die gewapende konflik tussen die Duitse Orde en die Grootvorstedom Litaue, wat op hierdie tydstip reeds sowat 'n eeu voortgeduur het, en die latente mededinging tussen die Orde en die Koninkryk Pole sy hoogtepunt bereik. Die beslissende nederlaag, wat die Duitse Orde in die slag gely het, markeer die begin van die Orde se heerskappy in Pruise asook Pole-Litaue se vordering tot 'n Europese supermoondheid.
Die Slag van Tannenberg word as een van die grootste veldslagte tussen Middeleeuse ridderleërs beskou en is sedert die 19de eeu in Pole en Litaue tot nasionale mite verhef. Om hierdie beslissendste oorwinning in die geskiedenis van dié twee nasies het romantiese legendes en verhale ontstaan, en uiteindelik is dit ook vir nasionalistiese propaganda ingespan om as 'n groter simbool van die nasionale stryd teen invallers en vreemde oorheersing asook as 'n bron van nasionale trots te dien.
In Pole is die metafoor van die krzyżacy ("kruisridder") vanaf die 19de eeu as 'n sinoniem vir die onderdrukking van die Poolse volk gebruik, waarby veral die nasionale digter Adam Mickiewicz die Duitse Ridders in sy werke Grażyna en Konrad Wallenrod grootliks negatief uitgebeeld het. Nogtans was die Orde vir Mickiewicz net 'n metafoor vir die Russiese besetting van Pole - om sensuur te ontsnap kon hy dinge destyds nie by die naam noem nie.
In die 20ste eeu is die slag ook vir Duitse en Sowjet-Russiese propaganda misbruik. Eers in die laat 20ste eeu het geskiedkundiges begin om die slag vanuit 'n onsydige perspektief te benader.
Handwapen
'n Handwapen is 'n vuurwapen met kort loop, tipies 'n vuurwapen, wat ontwerp is om met net een hand bruikbaar te wees. Dit word onderskei van 'n lang vuurwapen (d.w.s. geweer, haelgeweer of masjiengeweer, ens.), wat met albei hande vasgehou moet word en ook teen die skouer gestut moet word om behoorlik gebruik te word. Die twee mees algemene tipes handwapens in die moderne tyd is rewolwers en semi-outomatiese pistole, hoewel ander tipes soos derringers en masjienpistole word ook soms gebruik.
Voor kommersiële massaproduksie is handwapens dikwels beskou as 'n kenteken, vergelykbaar met 'n seremoniële swaard. Aangesien hulle beperkte bruikbaarheid gehad het en duurder was as die langloop vuurwapens van die era, het die paar wat net kon bekostig om dit te koop, hierdie handwapens gedra. Samuel Colt het egter in 1836 die Colt Paterson gepatenteer, die eerste praktiese massavervaardigde rewolwer, wat in staat was om vyf skote vinnig agtereenvolgens af te vuur en baie vinnig 'n gewilde verdedigingswapen geword het, wat aanleiding gegee het tot die gesegde, "God het mense geskep, maar Colt het hulle gelyk gemaak." Vandag, in die grootste deel van die wêreld, word handwapens hoofsaaklik deur polisie- en militêre offisiere as sywapens gebruik. In die Verenigde State en sommige ander lande regoor die wêreld is handwapens egter ook algemeen beskikbaar vir burgerlikes en word dit gewoonlik vir selfverdediging gedra.
Definisie
Alhoewel die presiese definisie van 'n handwapen soms betwis word, verskil die algemene persepsie van wat 'n handwapen is nie ver van 'n versteekbare, naby-afstand vuurwapen wat met een hand afgevuur kan word nie, gewoonlik met 'n effektiewe reikafstand van nie meer as 100 meter nie. Die Encyclopaedia Britannica definieer 'n handwapen as "enige vuurwapen wat klein genoeg is om in een hand gehou te word wanneer dit afgevuur word"; terwyl die Amerikaanse Webster's Dictionary dit definieer as "'n vuurwapen (soos 'n rewolwer of pistool) wat ontwerp is om vasgehou en afgevuur te word." met een hand".
Onder die Engelstalige lande bied nóg die Buro vir Alkohol, Tabak, Vuurwapens en Plofstof (ATF) nóg die regering van die Verenigde Koninkryk, wat onderskeidelik in beheer is van Amerikaanse en Britse vuurwapenlisensies, enige spesifieke wetlike definisies van ’n handwapen. Die ATF definieer egter "handwapen - pistool" en "handwapen - rewolver" afsonderlik onder sy "Terminologie en nomenklatuur" afdeling, beide met die "pistooltipe" beskrywing van "'n wapen wat oorspronklik ontwerp, gemaak is en bedoel is om te vuur 'n projektiel (koeël) uit een of meer lope wanneer dit in een hand gehou word".
Die Kanadese Strafkode definieer 'n handwapen as "'n vuurwapen wat ontwerp, verander of bedoel is om gerig en afgevuur te word deur die aksie van een hand, of dit nou herontwerp is of later verander is om gerig en afgevuur te word deur die aksie van beide hande".
Die Australiese wapenwette, wat gebaseer is op die Nasionale Vuurwapenooreenkoms (1996) en onafhanklik deur elke staat of gebied geïnterpreteer en afgedwing word, beskou 'n "handwapen" as 'n vuurwapen wat:
a. redelikerwys in staat is om oor die persoon gedra of versteek te word; of
b. redelik in staat is om met een hand opgelig en afgevuur te word; of
c. nie meer as 65 sentimeter (26 duim) in lengte gemeet parallel met die loop.
Ferdinand Schumann-Heink
Ferdinand Schumann-Heink (9 Augustus 1893 – 15 September 1958) was 'n Amerikaanse akteur en skrywer. Hy was bekend vir sy rolle in die rolprente The Gallant Fool (1926), Mamba (1930), Madame Spy (1934), en Fugitive Road (1934).
George Wyner
George Wyner (gebore 20 Oktober 1945) is 'n Amerikaanse akteur. Hy is bekend vir sy rolle in die rolprente Spaceballs (1987), The Postman (1997), Not Another Teen Movie (2001), en A Serious Man (2009).
Bokmål
Bokmål, wat letterlik "boektaal" beteken, is een van die twee Noorse standaardtale. Soos die ander Noorse standaardtaal, Nynorsk, is dit hoofsaaklik 'n geskrewe taal, aangesien die meeste Noorweërs dialekte praat wat in verskillende mates van die geskrewe taal verskil. Bokmål is verwant en deels afgelei van 19de eeuse Deens. Van die twee Noorse vorms is Bokmål die oudste en word dwarsoor die land gebruik – deur 'n geraamde persentasie van 85-90% van die Noorweegse bevolking. Een uitsondering is Wes-Noorweë, waar 'n meerderheid van die sprekers nog steeds Nynorsk gebruik. Bokmål is ook die mees algemene standaard wat aan buitelandse studente van die Noorse taal geleer word. 'n Meer konserwatiewe ortografiese standaard, algemeen bekend as Riksmål, is nie 'n amptelike taalvorm nie, maar wel wyd in gebruik deur koerante en skrywers.
Geskiedenis
Die eerste Bokmål ortografie is amptelik in 1907 onder die naam Riksmål (Rykstaal) goedgekeur, nadat daar sedert 1879 daaraan ontwikkel is. Dit was 'n aanpassing van geskrewe Deens, wat algemeen in gebruik was sedert 'n vorige unie met Denemarke, met die Deens-Noorse dialek gepraat deur die Noorse stedelike en intellektuele elite, veral in die hoofstad. Nadat die groot konserwatiewe koerant Aftenposten hierdie ortografie in 1923 oorneem, was die Deense skrif feitlik in onbruik in Noorweë.
Aan die einde van die 19de eeu was Riksmål/Bokmål die enigste taal wat in skole gebruik is. Dit het 'n vinnige daling voor die Tweede wêreldoorlog beleef toe Nynorsk na die meeste Noorse provinsies uitgebrei het en meer as 'n derde van primêre-skoolleerlinge in dié taal onderrig ontvang het. Ná die oorlog het die prentjie weer verander en tans is Bokmål die taal van voorkeur vir 87% van primêre-skoolleerlinge. Nynorsk is nou slegs 'n plaaslike taal vir die vier Wesgraafskappe van Noorweë.
Inligtingstegnologiegebou, UP
Die Inligtingstegnologiegebou op die Hatfieldkampus van die Universiteit van Pretoria het aanvanklik eers bekend gestaan as die Opvoedkunde- en Regsgeleerdheidgebou. Dit is deur die argitekfirma Louw, Marais, Marquard en Kuhn ontwerp, en is in 1981 geopen om beide die Fakulteite Regsgeleerdheid en Opvoedkunde te huisves. Sedertdien het albei fakulteite na ander geboue verhuis – die Fakulteit Opvoedkunde het in 2002 na die Groenkloofkampus verskuif en die Fakulteit Regsgeleerdheid het in 2005 hul intrek in die nuwe Regsgeleerdheidgebou geneem. Die gebou word tans deur die Departement Inligtingtegnologie en Onderwysinnovasie gebruik. Dit huisves groot rekenaarlaboratoria wat bekend staan as die Informatorium. Die Departmente Rekenaarwetenskappe, Informatika, Inligtingswetenskappe en Statistiek is ook hier gevestig.
Bandstertgriet
Die bandstertgriet (Limosa lapponica) is 'n gelokaliseerde algemene trekvoël na groot kuswatermassas. Die voël word 37-40 cm lank, weeg 200-300 g en het 'n vlerkspan van 72 cm. In Engels staan die voël bekend as Bar-tailled godwit.
Palestynse Bevrydingsorganisasie
Die Palestynse Bevrydingsorganisasie (PBO), meer bekend onder die Engelse afkorting PLO (Palestine Liberation Organization; Arabies: منظمة التحرير الفلسطينية‎; Munaẓẓamat at-Taḥrīr al-Filasṭīniyyah), is 'n Palestynse nasionalistiese politieke en militante organisasie wat op 28 Mei 1964 gestig is, met die aanvanklike doel om Arabiese eenheid en staatskap oor die grondgebied van die voormalige Britse mandaat van Palestina te vestig, in opposisie met die staat Israel. In 1993, saam met die Oslo I-ooreenkoms, is die PLO se strewe vir Arabiese staatsskap hersien om spesifiek te wees vir die Palestynse gebiede onder 'n Israeliese besetting sedert die 1967 Arabies-Israeliese Oorlog. Van 1993 tot 1998 het die PBO ooreenkomste met Israel aangegaan wat die Palestynse Nasionale Owerheid (PNO) daargestel, en hulle in beheer van dele van Gasa en die Wesoewer geplaas het. Dit het sy hoofkwartier in die stad Al-Bireh in die Wesoewer, en word erken as die enigste wettige verteenwoordiger van die Palestynse volk deur meer as 100 lande met wie dit diplomatieke betrekkinge het.
As die amptelike erkende regering van die de jure staat Palestina, geniet dit sedert 1974 waarnemerstatus by die Verenigde Nasies (VN). As gevolg van sy militante aktiwiteite, insluitend dade van geweld wat hoofsaaklik op Israeliese burgerlikes gemik is,  is die PLO in 1987 deur die Verenigde State as 'n terroriste-organisasie aangewys, hoewel 'n latere presidensiële afstanddoening het Amerikaanse kontak met die organisasie sedert 1988 toegelaat. In 1993 het die PLO Israel se reg om in vrede te bestaan erken, Resolusie 242 van die Verenigde Nasies se Veiligheidsraad aanvaar en “geweld en terrorisme” verwerp. In reaksie hierop het Israel die PLO amptelik erken as 'n wettige gesag wat die Palestynse volk verteenwoordig. Ten spyte van sy deelname aan die Oslo-ooreenkomste, het die PLO egter in die daaropvolgende jare voortgegaan om geweldstaktieke toe te pas, veral tydens die Tweede Intifada van 2000–2005. Op 29 Oktober 2018 het die Palestynse Sentrale Raad die Palestynse erkenning van Israel opgeskort, en daarna alle vorme van veiligheid en ekonomiese samewerking daarmee gestaak.
Stigting
By sy eerste beraad in Kaïro in 1964 het die Arabiese Liga die skepping van 'n organisasie wat die Palestynse volk verteenwoordig, begin. Die Palestynse Nasionale Raad het op 28 Mei 1964 in Jerusalem vergader. Nadat die vergadering afgesluit is, is die PLO op 2 Junie 1964 gestig. Sy verklaarde "aanvullende doelwitte" was Arabiese eenheid en die bevryding van Palestina.
Ideologie
Die ideologie van die PLO is in die stigtingsjaar, 1964, in die Palestynse Nasionale Verbond geformuleer. In 1968 is die Handves vervang deur 'n omvattend hersiene weergawe.
Tot 1993 was die enigste bevorderde opsie 'n gewapende stryd. Vanaf die ondertekening van die Oslo-ooreenkomste het onderhandeling en diplomasie die enigste amptelike beleid geword.
In April 1996 is 'n groot aantal artikels, wat teenstrydig was met die Oslo-ooreenkomste, heeltemal of gedeeltelik nietig verklaar. Die kern van die PLO se ideologie is die oortuiging dat Sioniste die Palestyne onregverdig uit Palestina verdryf het en 'n Joodse staat in plek gestig het onder die voorwendsel dat hulle historiese en Joodse bande met Palestina het. Die PLO het geëis dat Palestynse vlugtelinge toegelaat word om na hul huise terug te keer. Dit word in die Nasionale Verbond uitgedruk:
Artikel 2 van die Handves bepaal dat ″Palestina, met die grense wat dit tydens die Britse mandaat gehad het, 'n ondeelbare territoriale eenheid is″, wat beteken dat daar geen plek vir 'n Joodse staat is nie. Hierdie artikel is in 1996 aangepas om aan die Oslo-ooreenkomste te voldoen.
Artikel 3 lui: ″Die Palestynse Arabiese mense besit die wettige reg op hul vaderland en het die reg om hul lot te bepaal nadat hulle die bevryding van hul land in ooreenstemming met hul wense en geheel en al uit hul eie wil en bewerkstellig het.
Artikel 20 bepaal: ″Die Balfour-verklaring, die mandaat vir Palestina, en alles wat daarop gegrond is, word as nietig geag. Bewerings van historiese of godsdienstige bande van Jode met Palestina is onversoenbaar met die feite van die geskiedenis en die ware opvatting van wat staatskap uitmaak. Judaïsme, synde 'n godsdiens, is nie 'n onafhanklike nasionaliteit nie. Jode maak ook nie 'n enkele nasie met 'n eie identiteit nie; hulle is burgers van die state waaraan hulle behoort″. Hierdie artikel is in 1996 nietig verklaar.
Ryan Wynott
Ryan Wynott (gebore 6 Desember 1999) is 'n Amerikaanse akteur. Hy is bekend vir sy rolle in die rolprent The Brothers Solomon (2007) en in die televisiereekse Grey's Anatomy (2005), Tell Me You Love Me (2007), en Flashforward (2009).
Fluweelkanniedood
Die fluweelkanniedood (Commiphora mollis) is 'n boom wat op klipperige plekke in warm droë bosveld vanaf die noorde van Eswatini, die Krugerwildtuin en noordwaarts deur Zimbabwe tot by die Zambezirivier voorkom. Die boom kom ook in die Kaokoland voor. Die bas is silwerkleurig tot ligbruin en skilfer in klein vlokkies af.
Die boom se FSA-nommer is 280.
Boskanniedood
Die boskanniedood (Commiphora woodii) is 'n boom en een van die min spesies van die Commiphora genus wat nie 'n afskilferende bas het nie. Die boom kom vanaf Port St. Johns voor tot aan die Mosambiekse grens en tot teen die grens van Lesotho asook Eswatini, Namibië. Dit is 'n woudboom met veervormig saamgestelde blare.
Die boom se FSA-nommer is 291.
Aplysinopsis bergquistae
Aplysinopsis bergquistae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Aplysinopsis en tot die familie Thorectidae. Die wetenskaplike naam van die spesie is die eerste keer geldig gepubliseer in 2011 deur Van Soest, Kaiser & Van Syoc.
Vloerbrood
Vloerbrood is brood wat tradisioneel direk op die bodem of vloer van 'n oond gebak word en nie in 'n broodpan nie. Die term 'vloerbrood' verwys nie na 'n soort brood of na die samestelling van die brood nie, maar na die manier waarop dit gebak word. Die bak van vloerbrode was veral gewild in die ou dae toe broodpanne skaars was. Deesdae word vloerbrood dikwels op 'n bakplaat gebak, maar dan is dit 'n lae bakplaat en nie 'n tradisionele hoë broodpan nie.
Melissa McCarthy
Melissa McCarthy (gebore 26 Augustus 1970) is 'n Amerikaanse aktrise en vervaardiger. Sy is bekend vir haar rolle in die rolprente Bridesmaids (2011), The Heat (2013), Tammy (2014), en Spy (2015).
Horace B. Carpenter
Horace B. Carpenter (31 Januarie 1875 – 21 Mei 1945) was 'n Amerikaanse akteur, regisseur, en skrywer. Hy was bekend vir sy rolle in die rolprente Fangs of Fate (1925), The Last Chance (1926), The Arizona Kid (1929), en Maniac (1934).
Handgereedskap
Handgereedskap is gereedskap wat gebruik word om werk te verrig aan 'n materiaal of 'n fisiese stelsel deur net die hande te gebruik. Handgereedskap kan gebruik word deur 'n mens se krag te gebruik, of elektriese krag. Omtrent elke soort gereedskap kan handgereedskap wees, en baie daarvan is aangepas as kraggereedskap, wat deur middel van motore aangedryf word en nie van mensekrag gebruik maak nie. 'n Paar voorbeelde van handgereedskap is hamers, moersleutels en beitels.
Dwerg (mitologie)
Hierdie natuurgees woon in rotsskeure, grotte, hol boomstamme of onder die grond. Hulle dra gewoonlik rooi puntmusse en kan hulself onsigbaar maak. In die sprokies is hulle meesal die mens vyandiggesind, maar kan in sommige gevalle behulpsaam wees deur onafgehandelde take te voltooi.
Michael (naam)
Michael is 'n manlike eerstenaam en is Hebreeus vir "Hy wat soos God is". Die vroulike vorm is Michelle of Michaela. Ander vorms is Maikel (Nederlands), Michel (Frans), Michele (Italiaans), Michiel, Miguel (Spaans), Micha, Mick en Mike (Iers). In Oos-Europa is die naam Michail in gebruik, in Griekeland Michali(s) en in Roemenië Mihai en Mihaela.
Aplysinopsis elegans
Aplysinopsis elegans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Aplysinopsis en tot die familie Thorectidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Alex Wyse
Alex Wyse is 'n Amerikaanse akteur, skrywer, en regisseur. Hy is bekend vir sy rolle in die televisiereekse The Bold and the Beautiful (1987), Bored to Death (2009), Masters of Sex (2013), en Iron Fist (2017).
Harry Schumm
Harry Schumm (27 September 1877 – 4 April 1953) was 'n Amerikaanse akteur. Hy was bekend vir sy rol in die rolprent Lucille Love: The Girl of Mystery (1914).
George Cathcart
Hy is in Renfrewshire gebore as seun van William Cathcart, eerste hertog van Cathcart. Na hy sy opleiding aan Eton en in Edinburgh ontvang, sluit hy op 16 by die Britse leër aan en neem deel aan die veldtog teen Napoleon. Hy doen diens in die Verenigde State van Amerika en Vlaandere, onderskei hom tydens die bombardering van Kopenhagen en tree as gesant van Engeland op aan die Russiese hof en tydens die Kongres van Wenen (1814), waarheen hy sy vader as aide-de-camp vergesel.
Cathcart word in 1852 aangestel as bevelvoerder in Suid-Afrika en goewerneur van die Kaapkolonie. Tydens die Agtste Grensoorlog veg hy aan die oosgrens en verslaan die Basotho onder koning Moshoeshoe in die Oranjerivier-Soewereiniteit en in Basotholand (die latere Lesotho). Op sy beurt verslaan Moshoeshoe die goewerneur se magte tydens die Slag van Berea, maar die Basotho-koning maak vrede voor Cathcart wraak kan neem. Hy was die eerste goewerneur wat 'n grondwet aan die Kaapkolonie toegestaan het.
Cathcart sneuwel op November 1854 tydens die Slag van Inkerman tydens die Krimoorlog.
Lughawe Londen-Luton
Lughawe Londen-Luton (IATA: LTN, ICAO: EGGW), voorheen Luton Internasionale Lughawe genoem, is 'n internasionale lughawe geleë 2,4 km (1,5 myl) oos van Luton middestad in Engeland, en 45 km (28 myl) noord van Sentraal-Londen. Die lughawe is in besit van Londen Luton Airport Ltd (LLAL), 'n maatskappy wat geheel en al deur Luton Borough Council besit word, en deur London Luton Airport Operations Ltd (LLAOL) bedryf word.
Agtergrond
'n Lughawe is op die terrein geopen op 16 Julie 1938. Tydens die Tweede Wêreldoorlog is die lughawe deur vegters van die Britse Lugmag (Royal Air Force) gebruik. Kommersiële aktiwiteite en algemene lugvaartvlugopleiding by Luton is in 1952 hervat. Teen die 1960's het Luton Lughawe 'n sleutelrol gespeel in die ontwikkeling van die pakketvakansiebesigheid; teen 1969 het 'n vyfde van alle vakansievlugte vanaf die VK vanaf Luton-lughawe vertrek. Vanaf die middel 1960's is besigheidsvliegtuie op die lughawe gebaseer. Gedurende die laat 1970's is 'n uitbreidingsplan by Luton begin om soveel as 5 miljoen passasiers per jaar te akkommodeer, hoewel die lughawe 'n vermindering in passasiersgetalle in die 1980's ervaar het. In 1990 is die lughawe herdoop na London Luton Airport om die lughawe se nabyheid aan die hoofstad te herbeklemtoon.